ตัดงบไทยเข้มแข็งอนามัยแหล่งน้ำ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ส่อตัดงบไทยเข้มแข็งร่วม 8 หมื่นล้าน เป้า สธ.ศึกษาเกษตร
แหล่งข่าวจากกระทรวงการคลัง เปิดเผยว่า นายไตรรงค์ สุวรรณคีรี รองนายกรัฐมนตรี ได้กำหนดเป้าในการเบิกจ่ายงบไทยเข้มแข็งไว้ว่าหน่วยงานต่างๆ ต้องทำสัญญาผูกพันงบประมาณโดยเร็วในเดือน มี.ค.นี้ หากไม่ดำเนินการจะตัดงบทิ้งหรือยกเลิก โครงการ ทำให้มีงบประมาณร่วม 8 หมื่นล้านบาท อาจต้องถูกยกเลิก
ทั้งนี้ เท่าที่ตรวจสอบงบก้อนแรก 2 แสนล้านบาท จะมีโครงการที่อาจถูกยกเลิก 2.5 หมื่นล้านบาท แยกเป็นงบลงทุนของกระทรวงทรัพยากรธรรมชาติ และสิ่งแวดล้อม 4,700 ล้านบาท กระทรวงศึกษาธิการ 9,000 ล้านบาท และกระทรวงสาธารณสุขอีกร่วม 1 หมื่นล้านบาท 
สำหรับโครงการที่มีแนวโน้มว่าจะถูกยกเลิกหรือพับแผน ประกอบด้วย โครงการอนุรักษ์ฟื้นฟูแหล่งน้ำ 4,796 ล้านบาท โครงการยกระดับสถานีอนามัยทั่วประเทศ ให้เป็นโรงพยาบาลชุมชน โครงการปรับปรุงโรงพยาบาลประจำอำเภอและอุปกรณ์การแพทย์